b'\n_START_ARTICLE_\nKerogeen\n_START_PARAGRAPH_\nKerogeen on p\xc3\xb5levkivis sisalduv orgaaniline substants. See on k\xc3\xb5rgmolekulaarsete pol\xc3\xbcfunktsionaalsete orgaaniliste ainete segu, mis peale s\xc3\xbcsiniku ja vesiniku sisaldavad ka hapnikku, v\xc3\xa4\xc3\xa4vlit ja l\xc3\xa4mmastikku. See p\xc3\xa4rineb veekogudes elutsenud organismide j\xc3\xa4\xc3\xa4nustest. Kerogeen on orgaanilistes lahustites v\xc3\xa4helahustuv amorfne aine._NEWLINE_Kerogeeni v\xc3\xb5ib p\xc3\xb5levkivis sisalduda 75\xe2\x80\x9380%, kuid harilikult ei ole seda enam kui 20\xe2\x80\x9330%. Eesti p\xc3\xb5levkivide \xe2\x80\x93 kukersiidi ja dikt\xc3\xbconeemaargilliidi \xe2\x80\x93 kerogeenil on erinev koostis. Kukersiitse p\xc3\xb5levkivi elementaarkoostis on 76\xe2\x80\x9378% C, 9\xe2\x80\x9310% H, 9\xe2\x80\x9312% O, 1,2%\xe2\x80\x932,1% S, 0,2\xe2\x80\x930,5% N ja 0,1\xe2\x80\x930,9 Cl. Kerogeeni energeetiline v\xc3\xa4\xc3\xa4rtus v\xc3\xb5ib olla 30\xe2\x80\x9340 MJ/kg.'